cyanic-selkie/wikianc huggingface dataset:
कन्नौज
परिचय
कन्नौज गंगा के बायीं ओर ग्रैंड ट्रंक रोड से ३|3 कि.मी. की दूरी पर स्थित है। किसी समय गंगा इस नगर के पार्श्व से बहती थी। रामायण में इस नगर का उल्लेख मिलता है। तॉलेमी ने ईसा के काल में कन्नौज को 'कनोगिज़ा' लिखा है। पाँचवीं शताब्दी में यह गुप्त साम्राज्य का एक प्रमुख नगर था। छठी शताब्दी में श्वेत हूणों के आक्रमण से यह काफी विनिष्ट हो गया था। चीनी यात्री ह्वेन त्सांग, ने, जो हर्षवर्धन के समय भारत आया था, इस नगर का उल्लेख किया है। 11वीं शताब्दी के आंरभिक काल में मुसलमानों के आक्रमण के कारण यह नगर काफी विनिष्ट हुआ। 1194 ई. में मुहम्मद गौरी ने इस नगर पर अपना स्वत्व जमाया। 'आइने अकबरी' द्वारा ज्ञात होता है कि अकबर के समय में यहाँ सरकार का मुख्य कार्यालय था। प्राचीन काल के भग्नावशेष आज भी लगभग छह कि.मी. व्यास के अर्धवृत्तीय क्षेत्र में वर्तमान हैं। कन्नौज अपने मन्दिरो के लिये विशेष जाना जाता है। कन्नौज प्रमुख रुप से सिद्धपीठ बाबा गौरी शंकर मन्दिर एवं सिद्धपीठ माँ फूलमती मंदिर के लिये  जाना जाता है। इसके अलावा यहाँ अनेकों मन्दिर हैं, जो की इस नगर की छवि कों और आकर्षित बनाते हैं। वर्तमान में कन्नौज नगर पालिका अध्यक्ष माननीय "शैलेन्द्र अग्निहोत्री जी " हैं।
ग्रोसरी स्टोर
बड़े प्रकार के स्टोर जो किराने का सामान बेचते हैं, जैसे सुपरमार्केट और हाइपरमार्केट, आमतौर पर गैर-खाद्य उत्पादों, जैसे कपड़े और घरेलू सामानों का महत्वपूर्ण मात्रा में स्टॉक करते हैं। छोटे ग्रोसरी स्टोर जो मुख्य रूप से फल और सब्जियां बेचते हैं, उन्हें ग्रीनग्रोसर (ब्रिटेन) या प्रोडूस मार्कर (यू.एस.) के रूप में जाना जाता हैं, और छोटे ग्रोसरी स्टोर जो मुख्य रूप से तैयार भोजन बेचते हैं, जैसे कैंडी और स्नैक्स, कन्वेनियन्स शॉप या डेलिकेटेसन्स के रूप में जाने जाते हैं।
भारत
यूएसए के विपरीत, "ग्रोसरी स्टोर" सुपरमार्केट के पर्याय से बहुत दूर है। 810-बिलियन-डॉलर के भारतीय खाद्य और ग्रोसरी बाजार में बिक्री का 90% 12 मिलियन छोटे ग्रोसरी स्टोर पर हैं, जिन्हें किराणा या मॉम-एंड-पॉप शॉप कहा जाता है।
चिन्नकॊत्तिलिकि (कर्नूलु)
चिन्नकॊत्तिलिकि (कर्नूलु) में भारत के आन्ध्रप्रदेश राज्य के अन्तर्गत के कर्नूलु जिले का एक गाँव है।
बेलिंडा क्लार्क
बेलिंडा कलार्क एक ऑस्ट्रेलियाई महिला क्रिकेट टीम की पूर्व महिला क्रिकेट खिलाड़ी है, जो ऑस्ट्रेलिया के लिए १९९० के दशक में एक दिवसीय अंतर्राष्ट्रीय मैच और टेस्ट क्रिकेट मैच खेला करती थी।
सोनू यादव
सोनू यादव (जन्म 11 नवंबर 1999) एक भारतीय क्रिकेटर हैं। उन्होंने अपने ट्वेंटी 20 की शुरुआत 10 जनवरी 2021 को, तमिलनाडु के लिए 2020-21 में सैयद मुश्ताक अली ट्रॉफी से की।
कूत्ताट्टुकुलम
कूत्ताट्टुकुलम (Koothattukulam) भारत के केरल राज्य के एर्नाकुलम ज़िले में स्थित एक नगर है।
गौरीशंकर राय
गौरीशंकर राय,भारत के उत्तर प्रदेश की दूसरी विधानसभा सभा में विधायक रहे। 1957 उत्तर प्रदेश विधान सभा चुनाव में इन्होंने उत्तर प्रदेश के बलिया जिले के 211 - बलिया विधान सभा निर्वाचन क्षेत्र से प्रजा सोशलिस्‍ट पार्टी की ओर से चुनाव में भाग लिया।
चितरंजन दास
देशबन्धु चित्तरंजन दास (1870-1925 ई.) सुप्रसिद्ध भारतीय नेता, राजनीतिज्ञ, वकील, कवि, पत्रकार तथा भारतीय स्वतंत्रता आन्दोलन के प्रमुख नेता थे। उन्होंने कई बड़े स्वतंत्रता सेनानियों के मुकद्दमे भी लड़े।
चित्तरंजन दास का जन्म 5 नवंबर 1870 को कोलकाता में हुआ। उनका परिवार मूलतः ढाका के बिक्रमपुर का प्रसिद्ध परिवार था। चितरंजन दास के पिता भुबनमोहन दास कलकत्ता उच्च न्यायालय के जाने-माने वकीलों में से एक थे। वे बँगला में कविता भी करते थे। उनका परिवार वकीलों का परिवार थi
वकालत में इनकी कुशलता का परिचय लोगों को सर्वप्रथम 'वंदेमातरम्‌' के संपादक श्री अरविंद घोष पर चलाए गए राजद्रोह के मुकदमे में मिला और मानसिकतला बाग षड्यंत्र के मुकदमे ने तो कलकत्ता हाईकोर्ट में इनकी धाक अच्छी तरह जमा दी। इतना ही नहीं, इस मुकदमे में उन्होंने जो निस्स्वार्थ भाव से अथक परिश्रम किया और तेजस्वितापूर्ण वकालत का परिचय दिया उसके कारण समस्त भारतवर्ष में 'राष्ट्रीय वकील' नाम से इनकी ख्याति फैल गई। इस प्रकार के मुकदमों में ये पारिश्रमिक नहीं लेते थे।
इन्होंने सन्‌ 1906 ई. में कांग्रेस में प्रवेश किया। सन्‌ 1917 ई. में ये बंगाल की प्रांतीय राजकीय परिषद् के अध्यक्ष हुए। इसी समय से वे राजनीति में धड़ल्ले से भाग लेने लगे। सन्‌ 1917 ई. के कलकत्ता कांग्रेस के अध्यक्ष का पद श्रीमती एनी बेसंट को दिलाने में इनका प्रमुख हाथ था। इनकी उग्र नीति सहन न होने के कारण इसी साल श्री सुरेंद्रनाथ बनर्जी तथा उनके दल के अन्य लोग कांग्रेस छोड़कर चले गए और अलग से प्रागतिक परिषद् की स्थापना की। सन्‌ 1918 ई. की कांग्रेस में श्रीमती एनी बेसंट के विरोध के बावजूद प्रांतीय स्थानिक शासन का प्रस्ताव इन्होंने मंजूर करा लिया और रौलट कानून का जमकर विरोध किया। पंजाब कांड की जाँच के लिए नियुक्त की गई कमेटी में भी इन्होंने उल्लेखनीय कार्य किया। इन्होंने महात्मा गांधी के सत्याग्रह का समर्थन किया। लेकिन कलकत्ते में हुए कांग्रेस के विशेष अधिवेशन में इन्होंने उनके असहयोग के प्रस्ताव का विरोध किया। नागपुर अधिवेशन में इन्होंने उनके असहयोग के प्रस्ताव का विरोध किया। नापुर अधिवेशन में ये 250 प्रतिनिधियों का एक दल इस प्रस्ताव का विरोध करने के लिए ले गए थे, लेकिन अंत में इन्होंने स्वयं ही उक्त प्रस्ताव सभा के सम्मुख उपस्थित किया। कांग्रेस के निर्णय के अनुसार इन्होंने वकालत छोड़ दी और अपनी सारी सपत्ति मेडिकल कॉलेज तथा स्त्रियों के अस्पताल को दे डाली। इनके इस महान्‌ त्याग को देखकर जनता इन्हें 'देशबंधु' कहने लगी।
असहयोग आंदोलन में जिन विद्यार्थियों ने स्कूल कॉलेज छोड़ दिए थे उनके लिए इन्होंने ढाका में 'राष्ट्रीय विद्यालय' की स्थापना की। आसाम के चाय बागानों के मजदूरों की दुःस्थिति ने भी कुछ समय तक इनका ध्यान आकर्षित कर रखा था।
सन्‌ 1921 ई. में कांग्रेस ने असहयोग आंदोलन के लिए दस लाख स्वयंसेवक माँगे थे। उसकी पूर्ति के लिए इन्होंने प्रयत्न किया और खादी विक्रय आदि कांग्रेस के कार्यक्रम को संपन्न करना आरंभ कर दिया। आंदोलन की मजबूत होते देखकर ब्रिटिश सरकार ने इसे अवैध करार दिया। ये सपत्नीक पकड़े गए और दोनों को छह छह महीने की सजा हुई। सन्‌ 1921 ई. में अहमदाबाद कांग्रेस के ये अध्यक्ष चुने गए। लेकिन ये उस समय जेल में थे अतएव इनके प्रतिनिधि के रूप में हकीम अजमल खाँ ने अध्यक्ष का कार्यभार सँभाला। इनका अध्यक्षीय भाषण श्रीमती सरोजिनी नायडू ने पढ़कर सुनाया। ये जब छूटकर आए उस समय आंदोलन लगभग समाप्त हो चुका था। बाहर से आंदोलन करने के बजाए इन्होंने कांउसिलों में घुसकर भीतर से अड़ंगा लगाने की नीति की घोषणा की। गया कांग्रेस में ये अध्यक्ष थे लेकिन इनका यह प्रस्ताव वहाँ स्वीकार न हो सका। अतएव इन्होंने अध्यक्ष पद से त्यागपत्र दे दिया और स्वराज दल की स्थापना की। कांग्रेस को उनकी नीति माननी पड़ी और उनका कांउसिल प्रवेश का प्रस्ताव सितंबर, 1923 ई. में दिल्ली में हुए कांग्रेस के अतिरिक्त अधिवेशन में स्वीकार हो गया।
प्रस्ताव के अनुसार ये काउंसिल में घुसे। इनका दल बंगाल काउंसिल में निर्विरोध चुना गया। इन्हांने मंत्रिमंडल बनाना अस्वीकार कर दिया और मंत्रियों के वेतनों को मान्यता देना नामंजूर कर मांटफोर्ड सुधारों की दुर्गति कर डाली। सन्‌ 1924-25 में इन्होंने कलकत्ता नगर महापालिका में अपने पक्ष के काफी लोग घुसाए और स्वयं मेयर हुए।
इन दिनों कांग्रेस पर इनके स्वराज्य दल का पूरा कब्जा था और ये स्वयं उसके कर्ता-धर्ता थे। पटना के अधिवेशन में इन्होंने कांग्रेस की सदस्यता के लिए सूत कातने की अनिवार्य शर्त को ऐच्छिक करार दिया। लगभग इसी समय गोपीनाथ साहा नामक एक बंगाली व्यक्ति ने एक अंग्रेज की हत्या की और सरकार तथा इनके दल में झगड़ा शुरू हुआ। सरकार ने एक विज्ञप्ति प्रकाशित की और संदेह में 80 लोगों की पकड़ा। कलकत्ता कार्पोरेशन ने भी सरकार की इस नीति का विरोध किया।
सन्‌ 1924 में बंगाल की प्रांतीय परिषद् ने गोपीनाथ साहा के त्याग की प्रशंसा की तथा अभिनंदन का प्रस्ताव स्वीकार किया और इन्होंने उसे मान्यता दी। लेकिन इनकी इस नीति का भारत में तथा इंग्लैंड में गलत अर्थ लगाया गया।
सन्‌ 1925 में उपर्युक्त सरकारी विज्ञप्ति की मुख्य धाराएँ बंगाल क्रिमिनल लॉ अमेंडमेंट बिल में सम्मिलित की गईं। स्वराज्य दल ने बिल अस्वीकार कर दिया किंतु सरकार ने अपने विशेष अधिकार से कानून पास करा लिया। इन्होंने राजनीतिक शस्त्र के रूप में हिंसा का प्रयोग करने की कटु आलोचना की और इस संबंध में दो पत्रक प्रकाशित किए। साथ ही इसी प्रकार का एक पत्रक इन्होंने सरकार के पास भी भेजा। सरकार ने इसे सहयोग की ओर पहला कदम समझा। इस दृष्टि से दोनों पक्षों में कुछ वार्ता शुरू होने की संभावना समझी जा रही थी कि 6 जून 1925 को इनका देहावसान हो गया।
श्री चितरंजनदास के व्यत्तित्व के कई पहलू थे। वे उच्च कोटि के राजनीतिज्ञ तथा नेता तो थे ही, वे बँगला भाषा के अच्छे कवि तथा पत्रकार भी थे। बंगाल की जनता इनके कविरूप का बहुत आदर करती थी। इनके समय के बंग साहित्य के आंदोलनों में इनका प्रमुख हाथ रहा करता था। 'सागरसंगीत', 'अंतर्यामी', 'किशोर किशोरी' इनके काव्यग्रंथ हैं। 'सांगरसंगीत' का इन्होंने तथा श्री अरविंद घोष ने मिलकर अंग्रेजी में 'सांग्ज़ आव दि सी' नाम से अनुवाद किया और उसे प्रकाशित किया। 'नारायण' नामक वैष्णव-साहित्य-प्रधान मासिक पत्रिका इन्होंने काफी समय तक चलाई। सन्‌ 1906 में प्रारम्भ हुए 'वंदे मातरम्‌' नामक अंग्रेजी पत्र के संस्थापक मंडल तथा संपादकमंडल दोनों के ये प्रमुख सदस्य थे और बंगाल स्वराज्य दल का मुखपत्र 'फार्वर्ड' तो इन्हीं की प्रेरणा और जिम्मेदारी पर निकला तथा चला। आपने "इंडिया फार इन्डियन" नामक प्रसिद्ध ग्रन्थ की रचना भी की थी।
राजनीतिक नेता के लिए आवश्यक सतत जूझते रहने का गुण इनमें प्रचुर मात्रा में विद्यमान था। ये परम त्यागी वृत्ति के महापुरुष थे। इन्होंने कवि का संवेदनक्षम हृदय और सज्जनोचित उदारता पाई थी। विरुद्ध पक्ष का मर्म-स्थान ढूँढ निकालने की असाधारण कुशलता इनमें थी। एक बार निश्चय कर लेने के बाद उसे कार्यान्वित करने के लिए ये निरंतर प्रयत्नशील रहते थे। इन्हें असाधारण लोकप्रियता मिली। बेलगाँव कांग्रेस में इन्होंने यह इच्छा व्यक्त की थी कि 148 नंबर, रूसा रोड, कलकत्ता वाला इनका मकान स्त्रियों और बच्चों का अस्पताल बन जाए तो उन्हें बड़ी शांति मिलेगी। उनकी मृत्यु के बाद महात्मा गांधी ने सी.आर. दस स्मारक निधि के रूप में दस लाख रुपए इकट्ठे किए और भारत के इस महान्‌ सुपुत्र की यह अंतिम इच्छा पूर्ण की।
मृत्यु
चितरंजन दास की अंतिम यात्रा कोलकाता में निकाली गई, जिसका नेतृत्व महात्मा गांधी ने किया। गांधी जी ने कहा, ”देशबंधु एक महान आत्मा थे। उन्होंने एक ही सपना देखा था… आजाद भारत का सपना… उनके दिल में हिंदू और मुसलमानों के बीच कोई अंतर नहीं था।”
देशबन्धु चितरंजन दास के निधन पर विश्वकवि रवीन्द्रनाथ ठाकुर ने लिखा-
अपने निधन से कुछ समय पहले देशबन्धु ने अपना घर और सारी जमीन राष्ट्र के नाम कर दी। जिस घर में वे रहते थे, वहां अब चितरंजन दास राष्ट्रीय कैंसर संस्थान है। वहीं दार्जिलिंग वाला उनका निवास अब मातृ एवं शिशु संरक्षण केंद्र के रूप में राज्य सरकार द्वारा चलाया जा रहा है। दिल्ली का प्रसिद्ध आवासीय क्षेत्र 'सीआर पार्क' का नाम भी देशबंधु चितरंजन दास के नाम पर रखा गया है और यहाँ बड़ी संख्या में बंगालियों का निवास है, जो बंटवारे के बाद भारत आ गए थे। देशभर में उनके नाम पर कई बड़े संस्थानों का नाम रखा गया है। देशबंधु कॉलेज हो या फिर चितरंजन अवेन्यू ऐसे कई संस्थान हैं, जिनका देश को एक सूत्र में पिरोने वाले देशबंधु चितरंजन दास के नाम से पहचान मिली है।
ऐक्टिनोप्टरिजियाए
ऐक्टिनोप्टरिजियाए ( Actinopterygii ) या किरण-फ़िन मछलियाँ ( ray-finned fishes ) वह हड्डीदार मछलियाँ होती हैं जिनके फ़िन (पर) का ढांचा उनके धड़ से किरणों की तरह निकलती कई हड्डियों से बना होता है जिसके ऊपर मांस और त्वचा लगी होती है। इनके विपरीत हड्डीदार मछलियों की दूसरी मुख्य श्रेणी है, जिसे सार्कोप्टरिजियाए ( Sarcopterygii ) या लोब-फ़िन मछलियाँ ( lobe-finned fishes ) कहते हैं, जिनमें फ़िन केवल एक मुख्य हड्डी से उनके धड़ से जुड़े होते है और उस हड्डी के इर्द-गिर्द फ़िन एक लोब (पालि) की तरह बना होता है।
96 रेखांश पश्चिम
96 रेखांश पश्चिम (96th meridian west) पृथ्वी की प्रधान मध्याह्न रेखा से पश्चिम में 96 रेखांश पर स्थित उत्तरी ध्रुव से दक्षिणी ध्रुव तक चलने वाली रेखांश है। यह काल्पनिक रेखा आर्कटिक महासागर, मेक्सिको की खाड़ी, उत्तर अमेरिका, प्रशांत महासागर, दक्षिणी महासागर और अंटार्कटिका से गुज़रती है। यह 84 रेखांश पूर्व से मिलकर एक महावृत्त बनाती है।
क्या भूलूं क्या याद करूँ
क्या भूलूं क्या याद करूँ हरिवंश राय बच्चन की बहुप्रशंसित आत्मकथा तथा हिन्दी साहित्य की एक कालजयी कृति है। यह चार खण्डों में हैः 'क्या भूलूँ क्या याद करूँ', नीड़ का निर्माण फिर', 'बसेरे से दूर' और 'दशद्वार से सोपान तक'। इसके लिए बच्चनजी को भारतीय साहित्य के सर्वोच्च पुरस्कार 'सरस्वती सम्मान' से सम्मनित भी किया जा चुका है। हिन्दी प्रकाशनों में इस आत्मकथा का अत्यंत ऊचा स्थान है।
डॉ॰ धर्मवीर भारती ने इसे हिन्दी के हज़ार वर्षों के इतिहास में ऐसी पहली घटना बताया जब अपने बारे में सब कुछ इतनी बेबाकी, साहस और सद्भावना से कह दिया है। डॉ॰ हजारीप्रसाद द्विवेदी के अनुसार इसमें केवल बच्चन जी का परिवार और उनका व्यक्तित्व ही नहीं उभरा है, बल्कि उनके साथ समूचा काल और क्षेत्र भी अधिक गहरे रंगों में उभरा है। डॉ॰ शिवमंगल सिंह सुमन की राय में ऐसी अभिव्यक्तियाँ नई पीढ़ी के लिए पाठेय बन सकेंगी, इसी में उनकी सार्थकता भी है।
रे-बैन
रे-बैन धूप के चश्मों की एक निर्माता कंपनी है, जिसकी स्थापना 1937 में बॉश एंड लॉम्ब (Bausch & Lomb) द्वारा की गई थी। इन्हें युनाइटेड स्टेट्स आर्मी एयर कॉर्प्स के लिए के लिए बनाया गया था। 1999 में बॉश तथा लॉम्ब ने इस ब्रांड को इतालवी लक्सोटिका समूह को तथाकथित 640 मिलियन डॉलर में बेच दिया।
रे-बैन का निर्माण 1937 में किया गया था। कुछ वर्ष पूर्व, लेफ़्टिनेंट जॉन मॅकक्रेडी एक गुब्बारा उड़ान खेल से वापस लौटे और शिकायत की कि सूर्य ने उनकी आंखों को स्थायी तौर पर क्षतिग्रस्त कर दिया था। उन्होंने बॉश तथा लॉम्ब से संपर्क करके उनसे ऐसे धूप के चश्में बनाने की मांग की जो सुरक्षा प्रदान करने के साथ साथ देखने में भी आकर्षक लगें. 7 मई 1937 में बॉश तथा लॉम्ब ने इसका पेटेंट करवाया. ‘एंटी-ग्लेयर’ नाम के प्रोटोटाइप में 150 ग्राम वजन का अत्यंत हल्का फ़्रेम लगा था। उन्हें सोने की परत वाली धातु के साथ हरे लेंसों से बनाया गया था जो अवरक्त तथा पराबैंगनी किरणों को छानने वाले खनिज कांच से निर्मित थे। युनाइटेड स्टेट्स आर्मी कॉर्प्स के पायलटों ने इन धूप के चश्मों को तुरंत अपनाया. द्वितीय विश्व युद्ध में जब जेनरल डगलस मॅकआर्थर फिलिपींस के तट पर उतरे और इसे पहने हुए उनकी कई तस्वीरें फ़ोटोग्राफ़रों ने खींची तो धुप के चश्मों में रे-बैन एविएटर एक जाना माना अंदाज़ बन गया।
रे-बैन के फ़्रेम
रे-बैन टाइटेनियम तथा मेमो–रे द्वारा निर्मित फ्रेमों का भी उत्पादन करता है। रे-बैन द्वारा निर्मित टाइटेनियम फ़्रेम हाइपोऐलर्जनिक, निकल रहित तथा जंग प्रतिरोधी होते हैं और इसलिए वे अधिकांश वातावरणों के लिए उपयुक्त होते हैं। टाइटेनियम फ़्रेम मजबूत तथा हल्के वजन के होते हैं।
मेमो-रे फ़्रेम निकल तथा टाइटेनियम के मिश्रण से निर्मित किए जाते हैं, जिससे फ़्रेम की प्रतिरोध क्षमता तथा लचीलापन बढ़ जाता है। रे-बैन द्वारा निर्मित ये फ़्रेम सर्वाधिक मजबूत होने के साथ हल्के वजन वाले भी हैं।
रे-बैन धूप के चश्मे
रे-बैन के धूप के चश्मों के संग्रह में 7 प्रमुख श्रेणियां हैं। ये हैं- फैमिलीज़, आइकंस, एक्टिव लाइफ़ स्टाइल, हाई स्ट्रीट, फास्ट एंड फ्यूरियस, टेक और क्राफ्ट.
इन धूप के चश्मों के फ़्रेम धातु जैसे बहुत पतले फ्रेमों से ले कर कार्बन फाइबर के मोटे फ्रेम जैसे भी होते हैं। कुछ रे-बैन धूप चश्मों के लेंस पोलेराइज्ड होते हैं जिसका अर्थ है कि वे परावर्तक सतहों की चमक ख़त्म करते हैं जिससे क्रोम और बड़े जल स्रोतों जैसी चमकीली सतहों की चमक बहुत हद तक कम होती है और ये पहनने वालों की आंखों के लिए बड़े आरामदेह होते हैं। ये लेंस पहनने वालों की आंखों को अत्यंत हानिकारक नीले प्रकाश से बचाते हैं। ये लेंस लोकप्रिय हैं क्योंकि ये खरोंचरोधी हैं, ये स्पष्टता प्रदान करते हैं और ये सूर्य की हानिकारक पराबैंगनी किरणों से शत-प्रतिशत सुरक्षा प्रदान करते हैं।
रे-बैन धूप के चश्में संयुक्त राज्य में आधिकारिक वेबसाइट से खरीदे जा सकते हैं। वैश्विक रूप से, वेबसाइट एक सॉफ्टवेयर डाउनलोड की सुविधा प्रदान करती है जो इसके महत्वपूर्ण ग्राहकों को वास्तविक रूप के समान धूप के चश्में पहनकर देखने की अनुमति देता है।
चरणजीत कुमार
चरणजीत कुमार एक पूर्व भारतीय हॉकी खिलाड़ी हैं। वह 1980 में ग्रीष्मकालीन ओलंपिक में मास्को में स्वर्ण पदक जीतने वाली भारतीय हॉकी टीम का हिस्सा थे। वह 1984 के ओलंपिक में भारतीय हॉकी टीम का भी हिस्सा थे।
पारिवारिक पृष्ठभूमि
चरणजीत का परिवार ने कई हॉकी खिलाडी दिए हैं। उनके पिता राज कुमार भी हॉकी खिलाडी थे जो 1964 ओलिंपिक टीम के हिस्सा थे हालांकि वह स्टैंडबॉय रखे जाने के कारण एक भी मैच नहीं खेल पाए थे। चरणजीत के छोटे भाई गुनदीप कुमार 1988 साउथ कोरिया ओलंपिक टूर्नामेंट में भारतीय टीम का हिस्सा बने।
आजीविका
ओलिंपिक खेलने से पहले 1977 में चरणजीत बीएसएफ में इंस्पेक्टर के पद पर सेवा दी। 1980 ओलंपिक में गोल्ड मेडल के बाद 1981 में बीएसएफ से पंजाब पुलिस में डेपुटेशन पर इंस्पेक्टर शामिल हुए। 1987 में बीएसएफ ने डीएसपी प्रमोट किया लेकिन पंजाब पुलिस ने 1994 को दोबारा सीधा डीएसपी भर्ती किया। 2004 में एसपी बने और साल 2016 में एनआरआई विंग से एआईजी रिटायर्ड हुए।
उतरैन गाँव, कोंच (गया)
उतरैन कोंच, गया, बिहार स्थित एक गाँव है।
राष्ट्रीय सुरक्षा कानून
राष्ट्रीय सुरक्षा अधिनियम-1980, (अथवा एनएसए अथवा रासुका) देश की सुरक्षा के लिए सरकार को अधिक शक्ति देने से संबंधित एक कानून है। यह कानून केंद्र और राज्य सरकार को गिरफ्तारी का आदेश देता है।
शक्तियां
यह कानून सरकार को संदिग्घ व्यक्ति की गिरफ्तारी की शक्ति देता है।
नागरिकों की गिरफ्तारी
अगर सरकार को लगता कि कोई व्यक्ति उसे देश की सुरक्षा सुनिश्चित करने वाले कार्यों को करने से रोक रहा है तो वह उसे गिरफ्तार करने की शक्ति दे सकती है। सरकार को ये लगे कि कोई व्यक्ति कानून-व्यवस्था को सुचारू रूप से चलाने में उसके सामने बाधा खड़ा कर रहा है तो वह उसे गिरफ्तार करने का आदेश दे सकती है। साथ ही, अगर उसे लगे कि वह व्यक्ति आवश्यक सेवा की आपूर्ति में बाधा बन रहा है तो वह उसे गिरफ्तार करवा सकती है। इस कानून के तहत जमाखोरों की भी गिरफ्तारी की जा सकती है। इस कानून का उपयोग जिलाधिकारी, पुलिस आयुक्त, राज्य सरकार अपने सीमित दायरे में भी कर सकती है।
विदेशियों की गिरफ्तारी
अगर सरकार को ये लगे कि कोई व्यक्ति अनावश्यक रूप से देश में रह रहा है और उसे गिरफ्तारी की नौबत आ रही है तो वह उसे गिरफ्तार करवा सकती है।
गिरफ्तारी की सीमा
कानून के तहत किसी व्यक्ति को पहले तीन महीने के लिए गिरफ्तार किया जा सकता है। फिर, आवश्यकतानुसार, तीन-तीन महीने के लिए गिरफ्तारी की अवधि बढ़ाई जा सकती है। एकबार में तीन महीने से अधिक की अवधि नहीं बढ़ाई जा सकती है। अगर, किसी अधिकारी ने ये गिरफ्तारी की हो तो उसे राज्य सरकार को बताना होता है कि उसने किस आधार पर ये गिरफ्तारी की है। जब तक राज्य सरकार इस गिरफ्तारी का अनुमोदन नहीं कर दे, तब तक यह गिरफ्तारी बारह दिन से ज्यादा समय तक नहीं हो सकती है। अगर यह अधिकारी पांच से दस दिन में जवाब दाखिल करता है तो इस अवधि को बारह की जगह पंद्रह दिन की जा सकती है। अगर रिपोर्ट को राज्य सरकार स्वीकृत कर देती है तो इसे सात दिनों के भीतर केंद्र सरकार को भेजना होता है। इसमें इस बात का जिक्र करना आवश्यक है कि किस आधार पर यह आदेश जारी किया गया और राज्य सरकार का इसपर क्या विचार है और यह आदेश क्यों जरूरी है।
गिरफ्तारी के आदेश का क्रियान्वयन
सीसीपी, 1973 के तहत जिस व्यक्ति के खिलाफ आदेश जारी किया जाता है, उसकी गिरफ्तारी भारत में कहीं भी हो सकती है।
गिरफ्तारी के नियमन की शक्ति
गिरफ्तारी के आदेश का नियमन किसी भी व्यक्ति पर किया जा सकता है। उसे एक जगह से दूसरी जगह पर भेजा जा सकता है। हां, संबंधित राज्य सरकार के संज्ञान के बगैर व्यक्ति को उस राज्य में नहीं भेजा जा सकता है।
गिरफ्तारी की वैधता के आधार
गिरफ्तारी के आदेश को सिर्फ इस आधार पर अवैध नहीं माना जा सकता है कि इसमें से एक या दो कारण (1) अस्पष्ट हो (2) उसका अस्तित्व नहीं हो (3) अप्रसांगिक हो (4) उस व्यक्ति से संबंधित नहीं हो
इसलिए किसी अधिकारी को उपरोक्त आधार पर गिरफ्तारी का आदेश पालन करने से नहीं रोका जा सकता है। गिरफ्तारी के आदेश को इसलिए अवैध करार नहीं दिया जा सकता है कि वह व्यक्ति उस क्षेत्र से बाहर हो जहां से उसके खिलाफ आदेश जारी किया गया है।
फरार होने की स्थिति में शक्तियां
अगर वह व्यक्ति फरार हो तो सरकार या अधिकारी, 1) वह व्यक्ति के निवास क्षेत्र के मेट्रोपोलिटन मजिस्ट्रेट या प्रथम श्रेणी के ज्यूडीशियल मजिस्ट्रेट को लिखित रूप से रिपोर्ट दे सकता है। 2) अधिसूचना जारी कर व्यक्ति को तय समय सीमा के अंदर बताई गई जगह पर उपस्थित करने के लिए कह सकता है। 3) अगर, वह व्यक्ति उपरोक्त अधिसूचना का पालन नहीं करता है तो उसकी सजा एक साल और जुर्माना, या दोनों बढ़ाई जा सकती है।
सलाहकार समिति का गठन
1. इस अधिनियम के उद्देश्य से केंद्र सरकार और राज्य सरकारें आवश्यकता के अनुसार एक या एक से अधिक सलाहकार समितियां बना सकती हैं। 2. इस समिति में तीन सदस्य होंगे, जिसमें प्रत्येक एक उच्च न्यायालय के सदस्य रहे हों या हो या होने के योग्य हों. समिति के सदस्य सरकार नियुक्त करती हैं। 3. संघ शासित प्रदेश में सलाहकार समिति के सदस्य किसी राज्य के न्यायधीश या उसकी क्षमता वाले व्यक्ति को ही नियुक्त किया जा सकेगा, नियुक्ति से पहले इस विषय में संबंधित राज्य से अनुमति लेना आवश्यक है।
सलाहकार समिति का महत्व
1. इस कानून के तहत गिरफ्तार किसी व्यक्ति को तीन सप्ताह के अंदर सलाहकार समिति के सामने उपस्थित करना होता है। साथ ही सरकार या गिरफ्तार करने वाले अधिकारी को यह भी बताना पड़ता है कि उसे क्यों गिरफ्तार किया गया। सलाहकार समिति उपलब्ध कराए गए तथ्यों के आधार पर विचार करता है या वह नए तथ्य पेश करने के लिए कह सकता है। सुनवाई के बाद समिति को सात सप्ताह के भीतर सरकार के समक्ष रिपोर्ट प्रस्तुत करना होता है। 2. सलाह बोर्ड को अपनी रिपोर्ट में साफ-साफ लिखना होता है कि गिरफ्तारी के जो कारण बताए गए हैं वो पर्याप्त हैं या नहीं। 3. अगर सलाहकार समिति के सदस्यों के बीच मतभेद है तो बहुलता के आधार निर्णय माना जाता है। 4. सलाहकार बोर्ड से जुड़े किसी मामले में गिरफ्तार व्यक्ति की ओर से कोई वकील उसका पक्ष नहीं रख सकता है और सलाहकार बोर्ड की रिपोर्ट गोपनीय रखने का प्रावधान है।
सलाहकार बोर्ड की रिपोर्ट पर कार्रवाई
1. अगर सलाहकार बोर्ड व्यक्ति की गिरफ्तार के कारणों को सही मानता है तो सरकार उसकी गिरफ्तारी को उपयुक्त समय, जितना पर्याप्त वह समझती है, तक बढ़ा सकती है। 2. अगर समिति गिरफ्तारी के कारणोंydh को पर्याप्त नहीं मानती है तो गिरफ्तारी का आदेश रद्द हो जाता है और व्यक्ति को रिहा करना पड़ता है।
गिरफ्तारी की अधिकतम अवधि
अगर, गिरफ्तारी के कारण पर्याप्त साबित हो जाते हैं तो व्यक्ति को गिरफ्तारी की अवधि से एक साल तक हिरासत में रखा जा सकता है। समया अवधि पूरा होने से पहले न तो सजा समाप्त की जा सकती है और ना ही उसमें फेरबदल हो सकता है।
गिरफ्तारी के आदेश की समाप्त
1. गिरफ्तारी के आदेश को रद्द किया जा सकता है या बदला जा सकता है (अ) इसके बावजूद, कि गिरफ्तारी केंद्र या राज्य सरकार के आदेश के उसके अधीनस्थ अधिकारी ने की है। (आ) इसके बावजूद कि ये गिरफ्तारी केंद्र या राज्य सरकार के आदेश के हुई हो। 2.
मजियाडी-अ०व०-५, यमकेश्वर तहसील
मजियाडी-अ०व०-५, यमकेश्वर तहसील में भारत के उत्तराखण्ड राज्य के अन्तर्गत गढ़वाल मण्डल के पौड़ी जिले का एक गाँव है।
मन्कारा, मुरादाबाद (मुरादाबाद )
भारत की जनगणना अनुसार यह गाँव, तहसील मुरादाबाद, जिला मुरादाबाद, उत्तर प्रदेश में स्थित है।
सम्बंधित जनगणना कोड: राज्य कोड :09 जिला कोड :135 तहसील कोड : 00719
बाहरी कड़ियाँ
उत्तर प्रदेश के जिले (नक्शा)
मशरफे मुर्तज़ा
मशरफे मुर्तज़ा एक क्रिकेट खिलाड़ी है जो मुख्यतः गेंदबाजी करते हैं ये एशिया की एक क्रिकेट टीम बांग्लादेश क्रिकेट टीम के लिए खेलते हैं। मुर्तज़ा ने अपना कैरियर टेस्ट क्रिकेट से तथा एक दिवसीय क्रिकेट से २००१ में ही किया था। वर्तमान में ये बांग्लादेश के कप्तान भी है।और सांसद भी है
स्वामीमलई
स्वामीमलई (Swamimalai) भारत के तमिल नाडु राज्य के तंजावुर ज़िले में स्थित एक नगर है। यह कावेरी नदी के उत्तरी तट पर बसा हुआ है और कुंभकोणम का उपनगर है। हिन्दू मान्यता में स्वामीमलई भगवान मुरुगन के छह निवासों में से एक है।
घासी राम जाटव
घासी राम जाटव,भारत के उत्तर प्रदेश की दूसरी विधानसभा सभा में विधायक रहे। 1957 उत्तर प्रदेश विधान सभा चुनाव में इन्होंने उत्तर प्रदेश के इटावा जिले के 152 - भरथना विधान सभा निर्वाचन क्षेत्र से कांग्रेस की ओर से चुनाव में भाग लिया।
चिन्नतुंबलं (कर्नूलु)
चिन्नतुंबलं (कर्नूलु) में भारत के आन्ध्रप्रदेश राज्य के अन्तर्गत के कर्नूलु जिले का एक गाँव है।
ढिगाललग्गा किरौला, गंगोलीहाट तहसील
ढिगाललग्गा किरौला, गंगोलीहाट तहसील में भारत के उत्तराखण्ड राज्य के अन्तर्गत कुमाऊँ मण्डल के पिथोरागढ जिले का एक गाँव है।
वैभव अरोड़ा
वैभव अरोड़ा (जन्म 14 दिसंबर 1997) एक भारतीय क्रिकेटर हैं। उन्होंने 9 दिसंबर 2019 को हिमाचल प्रदेश के लिए 2019–20 रणजी ट्रॉफी में प्रथम श्रेणी में पदार्पण किया। उन्होंने अपने ट्वेंटी 20 की शुरुआत 10 जनवरी 2021 को हिमाचल प्रदेश के लिए, 2020–21 सैयद मुश्ताक अली ट्रॉफी में की।
अच्छे दिन आने वाले हैं
अच्छे दिन आने वाले हैं भारतीय जनता पार्टी द्वारा २०१४ के लोकसभा चुनावों के दौरान प्रचारित किया गया एक नारा है जो पूरे भारत में बहुत अधिक लोकप्रिय हुआ। प्रवासी भारतीय दिवस के परिचर्चा सत्र को सम्बोधित करते हुए भाजपा के प्रधानमंत्री पद के उम्मीदवार नरेन्द्र मोदी ने प्रवासी भारतीयों से चुनावी प्रक्रिया और देश में हो रही क्रान्ति में हिस्सा लेने को कहा था। मोदी ने काँग्रेस प्रधानमन्त्री मनमोहन सिंह द्वारा की गयी टिप्पणी पर चुटकी लेते हुए कहा हमारे प्रधानमन्त्री जी ने कल ही कहा कि निराश होने की जरूरत नहीं, अच्छे दिन जल्द आने वाले हैं। मोदी का संकेत लोकसभा चुनाव के बाद केन्द्र में भाजपा के नेतृत्व में बनने वाली अपनी सरकार की ओर था।
नरेन्द्र मोदी ने चुनाव के पहले चरण में जनता माफ नहीं करेगी नारे के साथ लोगों की समस्याओं पर ध्यान केन्द्रित किया और अगले चरण में समस्याओं को सुलझाने के लिये ‘'अच्छे दिन आने वाले हैं'’ जैसा क्रान्तिकारी नारा देकर भारतीय राजनीति में इतिहास रच दिया।
97 रेखांश पश्चिम
97 रेखांश पश्चिम (97th meridian west) पृथ्वी की प्रधान मध्याह्न रेखा से पश्चिम में 97 रेखांश पर स्थित उत्तरी ध्रुव से दक्षिणी ध्रुव तक चलने वाली रेखांश है। यह काल्पनिक रेखा आर्कटिक महासागर, उत्तर अमेरिका, मेक्सिको की खाड़ी, प्रशांत महासागर, दक्षिणी महासागर और अंटार्कटिका से गुज़रती है। यह 83 रेखांश पूर्व से मिलकर एक महावृत्त बनाती है।
हार्वर्ड गार्डनर
हॉवर्ड गार्डनर (Howard Gardner) अमेरिका के एक मनोवैज्ञानिक हैं। उन्होने बहु-प्रतिभा सिद्धांत का प्रतिपादन करके ख्याति अर्जित्त की है। गार्डनर के अनुसार, बुद्धि कोई एक तत्त्व नही है बल्कि कई भिन्न-भिन्न प्रकार की बुद्धियां उपस्थित होती हैं। प्रत्येक प्रकार की बुद्धि एक-दूसरे से स्वतंत्र रहकर कार्य करती है। सभी व्यक्तियों में एक विशिष्ट प्रकार की बुद्धि होती है जिसका वर्णन गार्डनर ने किया है।
गडसारी -चोपडा०-४, थलीसैंण तहसील
गडसारी -चोपडॉ॰-४, थलीसैंण तहसील में भारत के उत्तराखण्ड राज्य के अन्तर्गत गढ़वाल मण्डल के पौड़ी जिले का एक गाँव है।
मनोहरपुर, मुरादाबाद (मुरादाबाद )
सम्बंधित जनगणना कोड: राज्य कोड :09 जिला कोड :135 तहसील कोड : 00719
बाहरी कड़ियाँ
उत्तर प्रदेश के जिले (नक्शा)
स्टेट टाइम्स
स्टेट टाइम्स जम्मू और कश्मीर राज्य से एक भारतीय अंग्रेजी भाषा का समाचार पत्र है। प्रकाशन का स्वामित्व और संचालन स्टेट टाइम्स ग्रुप, जम्मू और कश्मीर द्वारा किया जाता है। समाचार पत्र व्यापक रूप से भारत के उत्तरी राज्यों में पढ़ा जाता है और अपने प्रदर्शनों की सूची में दिल्ली संस्करण भी शामिल किया है। यह अपनी वेबसाइट पर दावा करता है कि 2007 में इसे जम्मू-कश्मीर सरकार के सबसे प्रतिष्ठित सर्वश्रेष्ठ मीडिया पुरस्कार से सजाया गया था।
हरि पर्वत
हरि पर्वत भारत के उत्तरतम राज्य जम्मू-कश्मीर की राजधानी श्रीनगर में डल झील के पश्चिम ओर स्थित है। इस छोटी पहाड़ी के शिखर पर इसी नाम का एक किला बना है जिसका अनुरक्षण जम्मू कश्मीर सरकार का पुरातत्व विभाग के अधीन है। इस किले में भ्रमण हेतु पर्यटकों को पहले पुरातत्त्व विभाग से अनुमति लेनी होती है। क़िले का निर्माण एक अफ़ग़ान गर्वनर मुहम्मद ख़ान ने १८वीं शताब्दी में करवाया था। उसके बाद १५९० ई॰ में मुग़ल सम्राट अकबर द्वारा इस क़िले की चहारदीवारी का निर्माण करवाया गया।
पौराणिक सन्दर्भ
एक पौराणिक कथा के अनुसार, पौराणिक काल में यहां एक बड़ी झील हुआ करती थी, जिस पर जालोभाव नामक दैत्य का अधिकार था। वह राक्षस लोगों को खूब सताता था। तब लोगों ने भगवान शिव की अर्धांगिनी एवं कश्मीर की अधिष्ठात्री देवी माता सती से सहायता की प्रार्थना की। तब सती माता एक चिड़िया का रूप धारण करके प्रकट हुईं एवं उस राक्षस के सिर पर एक छोटा सा पत्थर रख दिया जो धीरे-धीरे आकार में बढ़ता गया और राक्षस का सिर कुचल गया।
अनुरक्षण एवं पर्यटन
वर्तमान काल में इस क़िले का अनुरक्षण जम्मू और कश्मीर सरकार का पुरातत्वब विभाग के अधीन है। यहां की यात्रा व सैर के लिए पर्यटकों को विभाग से अनुमति होती पड़ती है। इसी पर्वत पर एक बड़ा मन्दिर भी है जिसे शारिका देवी मन्दिर कहते हैं।
इसके अलावा इसी पर्वत पर एक गुरुद्वारा भी स्थित है। इसे छट्टी पादशाही का गुरुद्वारा भी कहते हैं जो रैनावाड़ी में स्थित है। कहते हैं छठे सिख गुरु हरगोबिन्द सिंह यहां पधारे थे।
इंस्ट्रुमेंट ऑव गवर्नमेंट
इंस्ट्रुमेंट ऑव गवर्नमेंट (Instrument of government) (1653) इंग्लैंड के उस संविधान का नाम जिसको राजतंत्र की समाप्ति के चार वर्ष बाद कुछ प्रमुख सैनिक अधिकारियों ने प्रस्तुत किया था। यह इंग्लैंड का प्रथम और एकमात्र लिखित संविधान है।
इस संविधान में विधिनिर्माण और प्रशासन के लिए दो पृथक्‌ परिषदों-पार्लियामेंट और कौंसिल-तथा प्रमुख अधिकारी लार्ड प्रोटेक्टर और पार्लामेंट विधिनिर्माण के सर्वोच्च अधिकारी थे। प्रशासन का प्रमुख अधिकारी लार्ड प्रोटेक्टर था। प्रशासनकार्य में उसकी सहायता के लिए 13 से लेकर 21 सदस्यों तक की कौंसिल की व्यवस्था संविधान में थी। लार्ड प्रोटेक्टर और पहली कौंसिल के सदस्यों का नामोल्लेख भी संविधान में था। इंग्लैंड और आयरलैंड तीनों देशों के लिए वेस्टमिनिस्टर (लंदन) में 460 सदस्यों की एक सदनात्मक पार्लियामेंट की व्यवस्था थी। पार्लियामेंट का कार्यकाल, सदस्यों और निर्वाचकों की योग्यता, सेना का व्यय, आय के साधन, धर्मव्यवस्था, लार्ड प्रोटेक्टर के अधिकार, राज्य के मौलिक सिद्धांत आदि का भी उल्लेख था। आरंभ से ही इस संविधान का विरोध हुआ और पाँच वर्ष में ही इसका जीवन समाप्त हो गया।
अनीता गोयल
अनीता गोयल (हिन्दी: अनीता गोयल) संयुक्त राज्य अमेरिका में एक भौतिक विज्ञानी और चिकित्सक हैं। उन्हें नैनो बायोफिज़िक्स में अपने अग्रणी अनुसंधान के लिए विश्व स्तर पर मान्यता प्राप्त है, विशेष रूप से डीऐनए के पढ़ने और लिखने के पीछे की आणविक यांत्रिकी अध्ययन के लिए।
शिक्षा
गोयल ने हार्वर्ड विश्वविद्यालय से भौतिकी में पीएचडी की जहां उनका निर्देशन नोबेल पुरस्कार विजेता डुडले आर हर्षबैक ने किया। उनके शोध का विषय था सिंगल मौलीक्यूल डाईनैमिक्स ऑफ मोटर ऐनज़ाइम्स अलोंग डीऐनए। उन्होंने सम्मान और गौरव से भौतिकी में बी एस, स्टैनफोर्ड विश्वविद्यालय से की जहां उसके गुरु थे नोबेल पुरस्कार विजेता स्टीवन चू. उन्होंने एमडी हार्वर्ड–एमआईटी संयुक्त विभाजन- स्वास्थ्य विज्ञान और प्रौद्योगिकी (HST) से की।
सुरिंदर सिंह सोढ़ी
सुरिंदर सिंह सोढ़ी एक पूर्व भारतीय हॉकी खिलाड़ी हैं। वह 1980 में ग्रीष्मकालीन ओलंपिक, मास्को में स्वर्ण पदक जीतने वाली भारतीय हॉकी टीम का हिस्सा थे। इस ओलंपिक में सुरिंदर ने रिकॉर्ड 15 गोल किये। 1978 में पंजाब सरकार ने उन्हें महाराजा रणजीत सिंह पुरस्कार से सम्मानित किया। वह 1978 में एशियाई खेलों की रजत पदक विजेता भारतीय टीम के हिस्सा भी थे। साल 2016 में सुरिंदर सोढी पंजाब पुलिस में आईजी पद से रिटायर हुए। रिटायर होने के बाद वह राजनीती में आ गए और आम आदमी पार्टी से जुड़े बाद में वह भारतीय राष्ट्रीय कांग्रेस से जुड़ गये।
चंदन तिवारी
चंदन तिवारी बिहार की मशहूर लोक​गायिका हैं. बिहार लोकसंगीत गायन के लिए इन्हें भारत सरकार के संगीत नाटक अकादमी ने बिस्मिल्ला खान युवा पुरस्कार और बिहार सरकार ने बिहार कला सम्मान से सम्मानित किया है. अपनी गायकी और बिहारी लोकगीतों की दुनिया को अपार विस्तार देने की वजह से पूरे देश में इनकी अलग पहचान बनी है. चंदन तिवारी भोजपुरी,मैथिली,मगही,अवधी,नागपुरी और हिंदी में गाती हैं. इनकी पहचान भोजपुरी गायकी में है. इन्हें भोजपुरी कोकिला के नाम से संबोधित किया जाता है.
शुरुआती जीवन और शिक्षा
चंदन तिवारी का जन्म बक्का गाँव, भोजपुर जिला, बिहार, भारत में हुआ था। उनके पिता हिंदुस्तान स्टील लिमिटेड बोकारो में नौकरी करते थे, इसी कारण उनकी शिक्षा झारखण्ड के बोकारो स्टील सिटी में ही सपन्न हुई। उन्होंने विनोबा भावे विश्वविद्यालय, हजारीबाग से एंथ्रोपोलॉजी में  बीए ऑनर्स पूरा किया है। प्रयाग संगीत समिति, इलाहाबाद से उनका छह साल का प्रभाकर भी है। चन्दन की पहली गुरु उनकी माता रेखा तिवारी थीं जो उन्हें स्कूल के दिनों में राष्ट्रीय गीतों का अभ्यास कराया करती थीं। वह अपनी माँ के साथ मंदिरो में भजन गाया करती थीं। वे लोक गायिका के नाम से भी जानी जाती हैं और भोजपुरी,  मगही,  मैथिली, नागपुरी भाषा नागपुरी  अवधी और हिंदी में गाती हैं। उन्हें बिस्मिल्लाह खान सम्मान से सम्मानित किया गया था। वे विभिन्न तरह के गीत गाती थी जैसे पूरबी सोहर, पचरा गांधी गीत, रिवर सॉन्ग, छठ गीत कजरी और ठुमरी। ￼￼￼￼￼￼ वे मैथिली और भोजपुरी अकादमी, दिल्ली सरकार के लिए दुर्लभ और ग्रामीण भोजपुरी गीत पर अनुसंधान कर रही हैं।
व्यवसाय
उसने दूरदर्शन पर कई विशेष संगीत कार्यक्रम किए हैं, जिनमें माय म्यूजिकल एफर्ट पर विशेष शो शामिल हैं । उन्होंने  महुआ टी.वी.  पर जिला टॉप और सुर संग्राम में भाग लिया था। उन्होंने  ईटीवी में भाग लिया और साथ ही लोक जलवा शो भी किया।  बिग मैजिक गंगा टीवी के साथ उन्होंने भक्ति सागर के कई विशेष शो किए हैं। ऑल इंडिया रेडियो पटना के साथ उन्होंने विशेष  लोक और  ग़ज़ल रिकॉर्डिंग शो किया है। वह हमेशा लोकगीतों में महिलाओं की भागीदारी और महिला सशक्तीकरण के पक्ष में खड़ी रही हैं। उन्होंने कई विशेष संगीत श्रृंखलाएं भी की हैं और साक्षात्कार कई प्रतिष्ठित निजी F.M.radio चैनलों के साथ किया है। जैसे रेडियो मिर्ची, रेडियो धूम, रेडियो सनेही और मोबाइल रेडियो-ग्रामवाणी। चंदन तिवारी को बिग मैजिक गंगा टीवी शो  tvshows / details / sa-re-ga-ma-pa-rang-purvaiya / 0-6-646 रंग पुरवैया टीम का सदस्य चुना गया था। चंदन तिवारी गायन, त्योहारों और कई तरह के मुद्दों पर विभिन्न रूपों में काम करते रहे हैं। वह हमेशा संगीत उद्योग में अश्लीलता के खिलाफ रही हैं।
पुरस्कार और सम्मान
भोजपुरी के संस्कार और संस्कृति को बचाए रखने के लिए चन्दन तिवारी को अनेकों राष्ट्रीय और अंतर्राष्ट्रीय पुरस्कार और सम्मानों से सम्मानित किया जा चुका है।
उसास गाँव, कोंच (गया)
}
उसास कोंच, गया, बिहार स्थित एक गाँव है।
तिंगलूर
तिंगलूर (Thingalur) भारत के तमिल नाडु राज्य के तंजावूर ज़िले में स्थित एक बस्ती है। यह पापनासम के समीप स्थित है।
सार्कोप्टरिजियाए
सार्कोप्टरिजियाए ( Sarcopterygii ) या लोब-फ़िन मछलियाँ ( lobe-finned fishes ) वह हड्डीदार मछलियाँ होती हैं जिनके फ़िन (पर) केवल एक मुख्य हड्डी से उनके धड़ से जुड़े होते है और उस हड्डी के इर्द-गिर्द फ़िन एक लोब (पालि) की तरह बना होता है। इनके विपरीत हड्डीदार मछलियों की दूसरी मुख्य श्रेणी है, जिसे ऐक्टिनोप्टरिजियाए ( Actinopterygii ) या किरण-फ़िन मछलियाँ ( ray-finned fishes ) कहते हैं, जिनमें फ़िन का ढांचा उनके धड़ से किरणों की तरह निकलती कई हड्डियों से बना होता है जिसके ऊपर मांस और त्वचा लगी होती है।
भारतीय राष्ट्रीय प्रतिज्ञा
भारत का राष्ट्रीय शपथ भारत गणराज्य के प्रति निष्ठा की शपथ है। विशेष रूप से गणतंत्र दिवस एवं स्वतंत्रता दिवस के अवसर पर विद्यालयों में एवम् अन्य स्थलों पर आयोजित सार्वजनिक समारोहों पर भागीदारियों द्वारा एक सुर में इसका उच्चार किया जाता है। आमतौर पर इसे विद्यालयों की पाठ्यपुस्तकों के शुरूआती पन्ने पर छपा देखा जा सकता है। प्रतिज्ञा को असल रूप से सन् 1962 ईस्वी में, लेखक प्यिदीमर्री वेंकट सुब्बाराव द्वारा, तेलुगू भाषा में रचा गया था। इसका पहला सार्वजनिक पठन सन् 1963 में विशाखापट्टणम के एक विद्यालय में हुआ था, बाद में इसका अनुवाद कर के भारत की सारी अन्य क्षेत्रीय भाषाओं में इसका प्रसार किया गया।
मूल तेलुगू संस्करण
భారతదేశము నా మాతృభూమి. భారతీయులందరు నా సహోదరులు. నేను నా దేశమును ప్రేమించుచున్నాను. సుసంపన్నమైన, బహువిధమైన నాదేశ వారసత్వసంపద నాకు గర్వకారణము. దీనికి అర్హుడనగుటకై సర్వదా నేను కృషి చేయుదును. నా తల్లిదండ్రులను, ఉపాధ్యాయులను, పెద్దలందరిని గౌరవింతును. ప్రతివారితోను మర్యాదగా నడచుకొందును. నా దేశముపట్లను, నా ప్రజలపట్లను సేవానిరతి కలిగియుందునని ప్రతిజ్ఞ చేయుచున్నాను. వారి శ్రేయోభివృద్ధులే నా ఆనందమునకు మూలము.
पद्यरूप
भारतं मम देशः अस्ति ॥१॥ सर्वे भारतीयः मम भ्रातर भगिन्य च ॥२॥ अहम् स्वराष्ट्रम प्रिणामि ॥३॥ तथा चाहम एतस्य विविध विशेषतासु गर्वमनुभवामि ॥४॥ अहम् एतस्याहार्यो भवितुं सर्वदा प्रतिस्यते ॥५॥ अहम् स्वमाता पित्रो गुरुओ सर्वग्रजांआश्चय समानम कारिष्यते ॥६॥ तथा च प्रत्येकं जनेंन सः शिष्ठताया व्यवहाष्यामि ॥७॥ स्वराष्ट्रम राष्ट्रवानिश्चय प्रतिनिष्ठापूर्वक प्रतिजानेहम ॥८॥ मदिया प्रशिनदता केवलमस्य कल्याणे समृध्दो चेय निहिता अस्ति ॥९॥
गद्य रूप
अथवा-
भारतं अस्माकं मातृभूमि:/देशः अस्ति। वयं सर्वे भारतीया: भ्रातरः भगिन्यः च। अस्माकं मातृभूमि: प्राणेभ्योsपि प्रियतरा अस्ति। अस्या: समृद्धौ विविध-संस्कृतौ च अस्माकं गर्वः अस्ति। वयं अस्या:सुयोग्याः अधिकारिणः भवितुं सदा प्रयत्नं करिष्यामः। वयं स्वमातापित्रो: शिक्षकाणां गुरुजनानां च आदरं करिष्यामः सर्वैः च सह शिष्टतया व्यवहारं करिष्याम:। वयं स्वदेशं देशवासिनं च प्रति कृतज्ञतया वर्तितुं प्रतिज्ञां कुर्म:। ‎तेषां कल्याणे समृद्धौ चैव न: सुखं निहितम् अस्ति।
जयतु संस्कृतम्। जयतु भारतम्।
असमिया
ভাৰত মোৰ দেশ। সকলো ভাৰতীয় মোৰ ভাই-ভনী। মই মোৰ দেশক ভাল পাওঁ‌। ইয়াৰ চহকী আৰু বৈচিত্ৰ্যপূৰ্ণ সংস্কৃতিক লৈ মই গৌৰৱান্বিত। মই সদায় ইয়াৰ সুযোগ্য অধিকাৰী হ'বলৈ যত্ন কৰি যাম। মই মোৰ মা, দেউতা, শিক্ষাগুৰু আৰু বয়োজ্যেষ্ঠসকলক শ্ৰদ্ধা আৰু সন্মানসহকাৰে ব্যৱহাৰ কৰিম। মই মোৰ দেশ আৰু দেশবাসীৰ প্ৰতি সত্যনিষ্ঠাৰে প্ৰতিজ্ঞাবদ্ধ। তেখেতলোকৰ কল্যাণ আৰু সমৃদ্ধিতেই মই সুখী।
बंगाली
ভারত আমার দেশ। সব ভারতবাসী আমার ভাই বোন। আমি আমার দেশ কে ভালোবাসি। আমার দেশের বিবিধ সংস্কৃতিতে আমি গর্বিত। আমি, আমার দেশের সুযোগ্য অধিকারী হওয়ার জন্য সদা প্রচেষ্টায় থাকবো। আমি নিজের মা, বাবা, শিক্ষক এবং গুরুজনদের সদা সম্মান করবো। এবং বিনীত থাকবো। আমি আমার দেশ ও দেশবাসীদের প্রতি সত্যনিষ্ঠার প্রতিজ্ঞাবদ্ধ হলাম। এঁদের কল্যাণ এবং সমৃদ্ধি তেই আমার সুখ বিলীন।
गुजराती
देवनागरी लिप्यांतरण:
भारत मारो देश छे। बधा भारतीयो मारा भाई बहेनो छे। हुं मारा देशने चाहुं छुं अने तेना समृद्ध अने वैविध्यपूर्ण वारसानो मने गर्व छे। हुं सदाय तेने लायक बनवा प्रयत्न करीश। हुं मारा मातापिता शिक्षको अने वडीलो प्रत्ये आदर राखीश अने दरेक जण साथे सभ्यताथी वर्तीश। हुं मारा देश अने देशबांधवोने मारी निष्ठा अर्पुं छुं। तेमना कल्याण अने समृद्धिमां ज मारुं सुख रह्युं छे।
कन्नड़
ಭಾರತ ನನ್ನ ತಾಯಿನಾಡು. ಎಲ್ಲಾ ಭಾರತೀಯರು ನನ್ನ ಸಹೋದರರು ಮತ್ತು ಸಹೋದರಿಯರು. ನಾನು ನನ್ನ ದೇಶವನ್ನು ಪ್ರೀತಿಸುತ್ತೇನೆ ಮತ್ತು ನನ್ನ ದೇಶದ ಶ್ರೀಮಂತ ಮತ್ತು ವಿವಿಧ ಪರಂಪರೆಯ ಬಗ್ಗೆ ಹೆಮ್ಮೆಪಡುತ್ತೇನೆ. ನಾನು ಯಾವಾಗಲೂ ಅದಕ್ಕೋಸ್ಕರ ಶ್ರಮಿಸುತ್ತೇನೆ. ನನ್ನ ಪೋಷಕರಿಗೆ, ಶಿಕ್ಷಕರಿಗೆ ಮತ್ತು ಎಲ್ಲಾ ಹಿರಿಯರರಿಗೆ ಗೌರವಿಸುತ್ತೇನೆ ಮತ್ತು ಎಲ್ಲರೊಂದಿಗೆ ಸೌಜನ್ಯದಿಂದ ವರ್ತಿಸುತ್ತೇನೆ. ನನ್ನ ದೇಶ ಮತ್ತು ಜನರಿಗೆ, ನನ್ನ ಬದ್ಧತೆಯ ವಾಗ್ದಾನ ಮಾಡುತ್ತೇನೆ. ಅವರ ಯೋಗಕ್ಷೇಮದ ಮತ್ತು ಅಭ್ಯುದಯದಲ್ಲಿ ನನ್ನ ಸಂತೋಷ ನೆಲೆಸಿದೆ.
भोजपुरी
𑂦𑂰𑂩𑂞 𑂯𑂧𑂰𑂩 𑂧𑂰𑂞𑂹𑂩𑂱𑂦𑂴𑂧𑂱 𑂥𑂰 𑃀 𑂮𑂏𑂩𑂷 𑂦𑂰𑂩𑂞𑂲𑂨 𑂯𑂧𑂰𑂩 𑂦𑂰𑂆-𑂥𑂯𑂱𑂢 𑂥𑂚𑂵 𑃀 𑂯𑂧 𑂄𑂣𑂢 𑂠𑂵𑂬 𑂍𑂵 𑂒𑂰𑂯𑂱𑂪𑂰, 𑂄 𑂉𑂍𑂩 𑂮𑂧𑂹𑂩𑂱𑂠𑂹𑂡𑂣𑂴𑂩𑂹𑂝 𑂄 𑂫𑂶𑂫𑂱𑂡𑂹𑂨𑂣𑂴𑂩𑂹𑂝 𑂫𑂱𑂩𑂰𑂮𑂞 𑂣𑂩 𑂏𑂩𑂹𑂫𑂰𑂢𑂳𑂦𑂫 𑂥𑂰 𑃀 𑂯𑂧 𑂮𑂠𑂰 𑂉𑂍𑂩𑂰 𑂪𑂰𑂨𑂍 𑂥𑂢𑂵 𑂍𑂵 𑂣𑂹𑂩𑂨𑂞𑂹𑂢 𑂍𑂩𑂧 𑃀 𑂯𑂧 𑂄𑂣𑂢 𑂧𑂰𑂞𑂹𑂞𑂹𑂩𑂱-𑂣𑂱𑂞𑂹𑂞𑂹𑂩𑂱, 𑂏𑂳𑂩𑂳𑂫𑂢 𑂄 𑂥𑂚𑂢 𑂍𑂵 𑂄𑂠𑂩 𑂮𑂧𑂹𑂧𑂰𑂢 𑂍𑂩𑂧 𑃀 𑂄 𑂮𑂦𑂵 𑂍𑂵 𑂮𑂑𑂵 𑂫𑂱𑂢𑂧𑂹𑂩𑂞𑂰𑂣𑂴𑂩𑂹𑂝 𑂥𑂩𑂞𑂰𑂫 𑂍𑂩𑂧 𑃀 𑂯𑂧 𑂄𑂣𑂢 𑂠𑂵𑂬 𑂄 𑂠𑂵𑂬𑂥𑂢𑂹𑂡𑂳𑂫𑂢 𑂍𑂵 𑂢𑂱𑂭𑂹𑂘𑂰 𑂃𑂩𑂹𑂣𑂞𑂥𑂰𑂢𑂲 𑃀 𑂅𑂢𑂍𑂩 𑂮𑂧𑂹𑂩𑂱𑂠𑂹𑂡𑂱 𑂧𑂵 𑂯𑂧𑂰𑂩 𑂮𑂳𑂎 𑂮𑂧𑂰𑂨𑂵𑂪 𑂥𑂰 𑃀 𑃁 𑂔𑂨 𑂯𑂱𑂢𑂹𑂠, 𑂔𑂨 𑂦𑂰𑂩𑂞 𑃁 ===कोकबोरोक === Barot chini ha.
Tei barot hani jotto borok rog ani takhuk tei bukhuk.
Ang ani hano hamjakgo tei ang bini rangchak hai tei juda-juda Hukumu no twii kungchukgo.
Ang o hani chuknaisa borok wng manna bagwi chaitok phwlai mang tongnai.
Ang ani ma-pha, ano phwrwngnai rog, tei ani okra-chakra rogno borom rwi mang tongnai tei jotto bai'no kaham tongmung tongnai.
O ha hamkwraini lamao phasing thang tongtun.
Borog ni Hamkwrai'o no ani tongthok hwnwi ang swmai thango.
मलयालम
देवनागरी लिप्यांतरण:
उड़िया
ଭାରତ ମୋର ଦେଶ । ଆମେ ସଵୁ ଭାରତୀୟ ଭାଇ ଓ ଭଉଣୀ । ମୁଁ ମୋ ଦେଶକୁ ଭଲ ପାଏ । ଏହାର ସମୃଦ୍ଧି ଏବଂ ବିବିଧ ସଂସ୍କୃତି ପାଇଁ ମୋତେ ଗର୍ଵ ଲାଗେ । ମୁଁ ସଵୁଵେଳେ ଏହାର ସୁଯୋଗ୍ୟ ଅଧୀକାରୀ ରହିଵାକୁ ଚେଷ୍ଟା କରିବି । ମୁଁ ମୋର ମାତା ପିତା, ଶିକ୍ଷକ ଏବଂ ଗୁରୁଜନ ମାନଙ୍କୁ ସମ୍ମାନ ଜଣାଇଵି ଓ ସମସ୍ତଙ୍କ ସହିତ ସୌଜନ୍ୟଶୀଳ ରହିବି । ମୁଁ ମୋର ଦେଶ ଓ ଦେଶବାସୀଙ୍କ ପ୍ରତି ସତ୍ୟନିଷ୍ଠ ରହିବାକୁ ପ୍ରତିଞ୍ଗା କରୁଛି। ସେମାନଙ୍କ କଲ୍ୟାଣ ଓ ସମୃଦ୍ଧିରେ ମୋର ସୁଖ ନିହିତ ।
तमिल
இந்தியா எனது தாய் நாடு. இந்தியர்கள் அனைவரும் எனது உடன்பிறப்புகள். எனது நாட்டை பெரிதும் நேசிக்கிறேன். இந்நாட்டின் பழம்பெருமைக்காகவும், பன்முக மரபு சிறப்பிற்காகவும் நான் பெருமிதம் அடைகிறேன். இந்நாட்டின் பெருமைக்குத் தகுந்து விளங்கிட என்றும் பாடுபடுவேன். என்னுடைய பெற்றோர், ஆசிரியர்கள், எனக்கு வயதில் மூத்தோர் அனைவரையும் மதிப்பேன். எல்லோரிடமும் அன்பும் மரியாதையும் காட்டுவேன். என் நாட்டிற்கும் என் மக்களுக்கும் உழைத்திட முனைந்து நிற்பேன். அவர்கள் நலமும் வளமும் பெறுவதிலே தான் என்றும் மகிழ்ச்சி காண்பேன். வாழ்க நமது மணித்திரு நாடு.
उर्दू
بھارت میرا ملک ہے۔ سب بھارت باشی میرے بھائی بہن ہیں۔ میں اپنے ملک سے محبت کرتا/ کرتی ہوں۔ اس کی باوقار اور مختلف النوع ثقافت پر مجھے ناز ہے۔ میں ہمیشہ اس کے شایان شان بننے کی کوشش کرتا/کرتی رہوں گا/گی۔ میں اپنے والدین، اساتذہ اور سبھی معمرین کی عزت کروں گا/ گی اور ہر ایک کے ساتھ نرمی برتوں گا/ گی۔ میں اپنے وطن اور اہل وطن کے ساتھ نیک نیتی کا حلف لیتا / لیتی ہوں۔ ان کی بھلائی اور خوش حالی ہی میں میری خوشی ہے۔ جے ہند۔
देवनागरी लिप्यांतरण:
भारत मेरा देश है। सभी भारती मेरे भाई/बहन हैं। मैं अपने मुल्क से मोहब्बत करता/करती हूं। इसकी बावक़ार और मुख्तलिफ अलनवा सक़ाफत पर मुझे नाज़ है। मैं हमेशा इसके शायान शान बनने की कोशिश करता/ करती रहूंगा/गी। मैं अपने वतन और अहल ए वतन के साथ नेक नेती का हलफ़ लेता/लेती हूं। उनकी भलाई और खुशहाली ही में मेरी खुशहाली है। जय हिन्द।
अंग्रेज़ी
गढ़वाली में- भारत हमारु द्यौस छ। हम सब्या भारतवासी भै बैणा छन। हम तें अपणु देस प्राणू से भी प्यारु छ। ये कि समृद्धि अर बानि बानी संस्कृति पर हम तें गर्व छ। हम भारत का सुयोग्य नागरिक बण्न का वास्ता सदानि प्रयत्न करला। हम अपणा माता- पिता सिग्छक अर गुरुजनू कु आदर करला अर परत्येक आदम्युं दगड़ि सिष्टता कु ब्यवहार करला। हम द्यौस अर द्यौसवासी का परति निष्ठावन्त ह्वोणे कि परतिग्या करदां। वूं कि समृद्धि अर कल्याण मा ही हमारु सुख निहित छ।
एमनेस्टी इण्टरनेशनल
एमनेस्टी इंटरनेशनल एक अंतरराष्ट्रीय स्वयंसेवी संस्था है जो अपना उद्देश्य "मानवीय मूल्यों, एवं मानवीय स्वतंत्रता, को बचाने एवं भेदभाव मिटाने के लिए शोध एवं प्रतिरोध करने एवं हर तरह के मानवाधिकारों के लिए लडना" बताती है। इस संस्थान की स्थापना ब्रिटेन में १९६१ में की गयी थी। एमनेस्टी मानवाधिकारों के मुद्दे पर बहुद्देशीय प्रचार अभियान चलाकर, शोध कार्य कर के पूरे विश्व का ध्यान उन मुद्दों की ओर आकर्षित करने एवं एक विश्व जनमत तैयार करने की कोशिश करता है। ऐसा करके वे खास सरकारों, संस्थानों या व्यक्तियों पर दबाव बनाने की कोशिश करते हैं। इस संस्थान को १९७७ में "शोषण के खिलाफ" अभियान चलाने के लिए नोबेल शांति पुरस्कार प्रदान किया गया था। तथा १९७८ में संयुक्त राष्ट्र संघ के मानवाधिकार पुरस्कार से नवाजा गया था। लेकिन इस संस्थान की हमेशा यह कहकर आलोचना की जाती है कि पश्चिमी देशों के लिए इस संस्थान में हमेशा एक खास पूर्वाग्रह देखा जाता है। 25 अक्टूबर 2018 को इसके बेंगलूर स्थित दफ्तर व इसके निदेशक आकार पटेेेल के घर ईडी ने फेेमा के उल्लंघन के आरोप मेे छापे मारेे।
भारत में इंटरनेट
भारत में इंटरनेट की शुरुआत 1986 में हुई थी और यह केवल शैक्षिक और अनुसंधान समुदाय के लिए उपलब्ध था। इंटरनेट तक आम जनता की पहुंच 15 अगस्त 1995 को शुरू हुई, और 2020 तक 718.74 मिलियन सक्रिय इंटरनेट उपयोगकर्ता हैं जिनमें 54.29% आबादी शामिल है।
मई 2014 तक, इंटरनेट मुख्य रूप से समुद्र के नीचे के 9 अलग-अलग तंतुओं द्वारा वितरित किया जाता है, जिसमें SEA-ME-WE 3, बंगाल की खाड़ी गेटवे और यूरोप इंडिया गेटवे शामिल हैं, जो 5 अलग-अलग लैंडिंग बिंदुओं पर पहुंचते हैं। बांग्लादेश के साथ सीमा के पास अगरतला शहर में भारत का एक ओवरलैंड इंटरनेट कनेक्शन भी है।
भारत सरकार ने इंटरनेट आधारित पारिस्थितिकी तंत्र के विकास को और तेज करने के लिए भारतनेट, डिजिटल इंडिया, ब्रांड इंडिया और स्टार्टअप इंडिया जैसी परियोजनाओं को शुरू किया है।
भारत में इंटरनेट का इतिहास 1986 में शैक्षिक अनुसंधान नेटवर्क (ईआरनेट) की शुरुआत के साथ शुरू हुआ। नेटवर्क केवल शैक्षिक और अनुसंधान समुदायों के लिए उपलब्ध कराया गया था। ईआरनेट की शुरुआत भारत सरकार और संयुक्त राष्ट्र विकास कार्यक्रम (यूएनडीपी) से वित्त पोषण के साथ इलेक्ट्रॉनिक्स विभाग (डीओई) द्वारा की गई थी, जिसमें भाग लेने वाली एजेंसियों के रूप में आठ प्रमुख संस्थान शामिल थे- एनसीएसटी बॉम्बे, भारतीय विज्ञान संस्थान, पांच भारतीय प्रौद्योगिकी संस्थान ( दिल्ली, मुंबई, कानपुर, खड़गपुर और चेन्नई), और नई दिल्ली में डीओई। ईआरनेट ने टीसीपी/आईपी और ओएसआई -आईपी प्रोटोकॉल स्टैक दोनों के साथ एक मल्टी प्रोटोकॉल नेटवर्क के रूप में शुरुआत की, जो बैकबोन के लीज-लाइन हिस्से पर चल रहा था। हालांकि, 1995 के बाद से, लगभग सभी यातायात टीसीपी/आईपी पर किया जाता है। 9.6 kbit/s की पहली लीज्ड लाइन जनवरी 1991 में दिल्ली और मुंबई के बीच स्थापित की गई थी। ईआरनेट को 1990 में एनआईसी (तत्कालीन इंटरनिक) द्वारा क्लास बी आईपी एड्रेस 144.16.0.0 आवंटित किया गया था। इसके बाद, APNIC द्वारा ERNET को कक्षा C के पते आवंटित किए गए। 1992 तक सभी आईआईटी, आईआईएससी बैंगलोर, डीओई दिल्ली और एनसीएसटी मुंबई 9.6 kbit/s लीज लाइन से जुड़े थे। उसी वर्ष, 64 kbit/s इंटरनेट गेटवे लिंक NCST मुंबई से वर्जीनिया, संयुक्त राज्य अमेरिका में UUNet के लिए कमीशन किया गया था। सरकारी संस्थानों के बीच संचार के लिए 1995 में NICNet की स्थापना की गई थी। नेटवर्क राष्ट्रीय सूचना विज्ञान केंद्र द्वारा संचालित किया गया था।
भारत में पहली सार्वजनिक रूप से उपलब्ध इंटरनेट सेवा 15 अगस्त 1995 को राज्य के स्वामित्व वाली विदेश संचार निगम लिमिटेड (VSNL) द्वारा शुरू की गई थी। उस समय, देश में अंतर्राष्ट्रीय संचार पर वीएसएनएल का एकाधिकार था और इस क्षेत्र में निजी उद्यम की अनुमति नहीं थी। इंटरनेट सेवा, जिसे गेटवे इंटरनेट एक्सेस सर्विस (जीआईएएस) के रूप में जाना जाता है, ने 9.6 kbit/s की गति प्रदान की और व्यक्तियों के लिए 250 घंटे के लिए ₹5,200, संस्थागत डायल-अप SLIP/PPP खातों के लिए ₹16,200, और उच्चतर की कीमत थी। लीज्ड लाइन सेवाओं के लिए।
हालांकि, अगले 10 वर्षों तक देश में इंटरनेट का अनुभव कम आकर्षक रहा, जिसमें नैरो-बैंड कनेक्शन 56 kbit/s (डायल-अप) से कम गति वाले थे।
एकीकृत सेवा डिजिटल नेटवर्क (आईएसडीएन) का उपयोग 1997 में शुरू किया गया था।
2004 में, सरकार ने अपनी ब्रॉडबैंड नीति तैयार की जिसने ब्रॉडबैंड को "256 kbit/s या उससे अधिक की डाउनलोड गति के साथ हमेशा ऑन इंटरनेट कनेक्शन" के रूप में परिभाषित किया। 2005 के बाद से, देश में ब्रॉडबैंड क्षेत्र के विकास में तेजी आई, लेकिन यह सरकार और संबंधित एजेंसियों के विकास अनुमानों से नीचे रहा, जो कि मुख्य रूप से वायर्ड-लाइन प्रौद्योगिकियां थीं। इस अड़चन को 2010 में हटा दिया गया था जब सरकार ने 3 जी स्पेक्ट्रम की नीलामी की और उसके बाद 4 जी स्पेक्ट्रम की समान रूप से हाई-प्रोफाइल नीलामी की, जिसने प्रतिस्पर्धी और जीवंत वायरलेस ब्रॉडबैंड बाजार के लिए दृश्य तैयार किया। आज, भारत में इंटरनेट का उपयोग सार्वजनिक और निजी दोनों कंपनियों द्वारा डायल-अप (PSTN), xDSL, समाक्षीय केबल, ईथरनेट, FTTH, ISDN, HSDPA (3G), WiFi, WiMAX, आदि सहित विभिन्न तकनीकों और मीडिया का उपयोग करके प्रदान किया जाता है। गति और लागत की एक विस्तृत श्रृंखला पर।
बेतार भूजाल
भारत में वायरलेस इंटरनेट सेवाएं प्रदान करने के लिए निम्नलिखित आवृत्तियों का उपयोग किया जाता है:
वायर्ड इंटरनेट
भारत में उपयोग की जाने वाली फिक्स्ड-लाइन या वायर्ड इंटरनेट तकनीकों में डिजिटल सब्सक्राइबर लाइन, (डीएसएल), डायल-अप इंटरनेट एक्सेस, ईथरनेट और लोकल एरिया नेटवर्क (लैन), केबल मॉडेम, फाइबर टू द होम और लीज्ड लाइन शामिल हैं।
इंटरनेट की गति
2004 में, सरकार ने अपनी ब्रॉडबैंड नीति तैयार की, जिसने ब्रॉडबैंड को "256 kbit/s या उससे अधिक की डाउनलोड गति के साथ हमेशा चालू इंटरनेट कनेक्शन" के रूप में परिभाषित किया। जुलाई 2013 में परिभाषा में संशोधन किया गया था, ब्रॉडबैंड को "डेटा कनेक्शन जो इंटरनेट एक्सेस सहित इंटरैक्टिव सेवाओं का समर्थन करता है, जो एक व्यक्तिगत ग्राहक के लिए 256 केबीपीएस की न्यूनतम डाउनलोड गति में सक्षम है" के रूप में परिभाषित किया गया था। अगस्त 2014 में न्यूनतम डाउनलोड गति को आधिकारिक तौर पर 256 kbit/s से बढ़ाकर 512 kbit/s कर दिया गया था।
1 सितंबर 2021 को ट्राई ने न्यूनतम ब्रॉडबैंड स्पीड को बढ़ाकर 2 Mbit/s कर दिया। नियामक ने घोषणा की कि ब्रॉडबैंड को अब "हमेशा चालू डेटा कनेक्शन के रूप में परिभाषित किया जाएगा, जो फिक्स्ड या वायरलेस इंफ्रास्ट्रक्चर पर प्रदान किया जाता है, जो इंटरनेट एक्सेस और ऑन डिमांड वीडियो जैसी कई सूचनाओं और इंटरैक्टिव सेवाओं का समर्थन करने में सक्षम है, और न्यूनतम डाउनलिंक प्रदान करता है और ब्रॉडबैंड सेवा प्रदान करने के इच्छुक सेवा प्रदाता की उपस्थिति के बिंदु (पीओपी) से एक व्यक्तिगत ग्राहक को 2 एमबीपीएस की अपलिंक गति"।
विश्वव्यापी ब्रॉडबैंड स्पीड लीग 2021 ने भारत को 224 देशों में से 80वें स्थान पर रखा है, जिसकी औसत डाउनलोड गति 22.53 Mbit/s है। अकामाई Q1 2017 स्टेट ऑफ़ द इंटरनेट रिपोर्ट के अनुसार, भारत में औसत इंटरनेट कनेक्शन की गति 6.5 Mbit/s है और औसत अधिकतम कनेक्शन गति 41.4 Mbit/s है। वैश्विक स्तर पर, भारत औसत इंटरनेट कनेक्शन गति के आधार पर 149 देशों/क्षेत्रों में 89वें स्थान पर था और औसत अधिकतम कनेक्शन गति के आधार पर 97वें स्थान पर था। भारत में 42% इंटरनेट उपयोगकर्ताओं की औसत इंटरनेट कनेक्शन गति 4 Mbit/s से अधिक है, 19% की गति 10 Mbit/s से अधिक है, और 10% की गति 15 Mbit/s से अधिक है। भारत में मोबाइल नेटवर्क पर इंटरनेट कनेक्शन की औसत गति 4.9 Mbit/s थी।
स्पीडटेस्ट डॉट नेट द्वारा प्रकाशित फरवरी 2022 स्पीडटेस्ट ग्लोबल इंडेक्स के अनुसार, भारत 180 देशों में से 70 वें स्थान पर है, जो कि औसत ब्रॉडबैंड स्पीड और 138 देशों में से 115 वें स्थान पर है। भारत में मीडियन फिक्स्ड ब्रॉडबैंड डाउनलोड स्पीड 48.14 Mbit/s है और मीडियन फिक्स्ड ब्रॉडबैंड अपलोड स्पीड 46.20 Mbit/s है। स्पीडटेस्ट ने भारत में मोबाइल कनेक्शन पर औसत डाउनलोड गति 14.18 Mbit/s और औसत अपलोड गति 3.67 Mbit/s दर्ज की।
इंटरनेट उपयोगकर्ता आधार
भारत दुनिया में सबसे ज्यादा इंटरनेट इस्तेमाल करने वालों की संख्या में दूसरे नंबर पर है। निम्नलिखित तालिका 30 जून 2021 की स्थिति के अनुसार भारत में इंटरनेट ग्राहकों के आंकड़ों का एक सिंहावलोकन प्रदान करती है। विश्व आर्थिक मंच (WEF) ने अनुमान लगाया कि लगभग 60% भारतीय इंटरनेट उपयोगकर्ताओं ने स्थानीय भाषा की सामग्री देखी और केवल एक चौथाई इंटरनेट उपयोगकर्ता 2019 में 35 वर्ष से अधिक आयु के थे। WEF ने यह भी अनुमान लगाया कि 2030 तक 1.1 बिलियन भारतीयों की इंटरनेट तक पहुंच होगी, 80% ग्राहक आधार मुख्य रूप से मोबाइल उपकरणों पर इंटरनेट का उपयोग करेंगे। भारत के इंटरनेट उपयोगकर्ता आधार की प्रोफाइल में 2030 तक विविधता लाने की भविष्यवाणी की गई थी, जिसमें 80% उपयोगकर्ता स्थानीय सामग्री तक पहुँच प्राप्त कर रहे थे और 25 वर्षों से अधिक के उपयोगकर्ताओं के साथ कुल ग्राहक आधार का 45% हिस्सा था। महिला उपयोगकर्ताओं की तुलना में देश में कहीं अधिक पुरुष इंटरनेट उपयोगकर्ताओं के साथ एक डिजिटल लिंग अंतर भी है। शहरी महानगरों की तुलना में ग्रामीण भीतरी इलाकों में यह अंतर अधिक स्पष्ट है।
इंटरनेट तक पहुंच को डायल-अप और ब्रॉडबैंड एक्सेस में विभाजित किया जा सकता है। 21वीं सदी की शुरुआत के आसपास, अधिकांश आवासीय पहुंच डायल-अप द्वारा थी, जबकि व्यवसायों से पहुंच आमतौर पर उच्च गति कनेक्शन द्वारा होती थी। बाद के वर्षों में ब्रॉडबैंड एक्सेस के पक्ष में डायल-अप में गिरावट आई। दोनों प्रकार की पहुंच आम तौर पर एक मॉडेम का उपयोग करती है, जो एक विशेष एनालॉग नेटवर्क (उदा। टेलीफोन या केबल नेटवर्क) पर संचरण के लिए डिजिटल डेटा को एनालॉग में परिवर्तित करती है।
डायल-अप एक्सेस एक फोन लाइन के माध्यम से इंटरनेट से एक कनेक्शन है, जो इंटरनेट के लिए एक अर्ध-स्थायी लिंक बनाता है। एक चैनल पर काम करते हुए, यह फोन लाइन पर एकाधिकार करता है और इंटरनेट तक पहुंचने का सबसे धीमा तरीका है। डायल-अप अक्सर ग्रामीण क्षेत्रों में उपलब्ध इंटरनेट एक्सेस का एकमात्र रूप है क्योंकि इसके लिए पहले से मौजूद टेलीफोन नेटवर्क के अलावा किसी अन्य बुनियादी ढांचे की आवश्यकता नहीं होती है। डायल-अप कनेक्शन आमतौर पर 56 kbit/s की गति से अधिक नहीं होते हैं, क्योंकि वे मुख्य रूप से 56k मॉडेम के माध्यम से बनाए जाते हैं।